સામગ્રી: રાહુલ ગાંધી

રાહુલ ગાંધીએ જે વીડિયો શૅર કર્યો છે તેમાં ટ્રકની અંદર બેઠેલા કેટલાક જવાન અંદરોઅંદર વાત કરતાં તેમને નૉન બુલેટ પ્રૂફ ગાડીમાં મોકલવા અંગે ફરિયાદ કરી રહ્યા છે. 

આ વીડિયોને ટ્વીટ કરીને રાહુલ ગાંધીએ લખ્યું છે, “આપણા જવાનોને નૉન-બુલેટ પ્રૂફ ટ્રકોમાં શહીદ થવા માટે મોકલાઈ રહ્યા છે અને PM માટે 8400 કરોડનું વિમાન! આ ક્યાંનો ન્યાય છે?”

શું છે આ વીડિયોમાં?

આ વીડિયોમં ટ્રકમાં બેઠેલા એક જવાન કહે છે કે, “નૉન બુલેટ પ્રૂફ ગાડીમાં મોકલીને અમારા જીવન સાથે ચેડાં કરાઈ રહ્યાં છે. આ નૉન બી. પી. (બુલેટ પ્રૂફ) ગાડીમાં માણસો જઈ રહ્યા છે, જ્યાં માણસ બી. પી. ગાડીમાં સુરક્ષિત નથી ત્યાં અમને નૉન બી. પી. ગાડીમાં લઈ જઈ રહ્યા છે. અમારા જીવન સાથે ચેડાં કરાઈ રહ્યાં છે. જણાવ્યા બાદ પણ બળજબરીપૂર્વક આવું કરાય છે. ” આ જવાને પોતાનો ચહેરો કાપડથી ઢાંકેલો છે.

આ દરમિયાન જ બીજો જવાન કહે છે કે એ જણાવવું કમાંડરનું કામ છે.

ફરીથી પહેલા જવાને કહ્યું, “કમાંડર નહીં જણાવે તો અમે જાણીજોઈને પોતાનું જીવન બરબાદ કરી રહ્યા છીએ ને. કમાંડરને શી જરૂર છે બોલવાની, એ તો નહીં જ બોલે. ઓ. સી. સાહેબ પોતાના પાંચ માણસ લઈને પોતાની બી. પી... તેમાં દસ માણસ જઈ શકે છે ને. સમગ્ર સેક્શનને એમાં જ લઈ ગયા. જે મરવાના છે તેમને અહીં વીણીને મોકલી દીધા છે જાઓ મરો આમાં.”

જવાન ટ્રકને આંગળી વડે ઠોકીને કહે છે કે શું છે આમાં, પથ્થર મારશે તો પણ પેલી પાર થઈ જશે.

ત્યારે વધુ એક જવાન કૅમેરા સામે આવીને કહે છે કે, “ઘણી બેકાર વ્યવસ્થા છે, કબાડ જેવી ગાડી છે. ઓ. સી અને ઇન્સ્પેક્ટર જાતે બુલેટ પ્રૂફમાં જાય છે અને ટીમને કહી દે છે કે નૉન બી. પી.માં જાઓ.”

આ દરમિયાન જ અન્ય એક જવાન કહે છે, “કહે છે કે ગાડી ક્યાંથી લઈ આવીએ. અરે આપ વ્યવસ્થા કરો ને, એ તમારું કામ છે. ડ્યૂટી પર લઈ જઈ રહ્યા છો અમારા જીવન સાથે રમત કરી રહ્યા છો. અમારા પરિવારોના જીવન સાથે રમત કરી રહ્યા છો. સરકાર જો અમારી પાસે ડ્યૂટી કરાવે છે તો અમને વ્યવસ્થા પણ આપશે.”

રાહુલ ગાંધીએ પોતાના ટ્વીટમાં આ વીડિયો સ્રોતની જાણકારી નથી આપી. સાથે જ એ પણ સ્પષ્ટ નથી કર્યું કે ટ્રકમાં બેઠેલા આ જવાનો સેનાના છે કે અર્ધસૈનિક બળના. તેઓ કયાં વિસ્તારમાં છે અને ક્યાં તેમને ક્યાં ડ્યૂટી કરવા મોકલવામાં આવી રહ્યા છે એ પણ નથી જણાવાયું.

આ વીડિયોની પ્રામાણિકતાને લઈને બીબીસી કોઈ પુષ્ટિ નથી કરતું.

ટ્વીટ પર પ્રતિક્રિયા

નરેન્દ્ર મોદી

રાહુલ ગાંધીના આ ટ્વીટ પર ઘણા...\nઅગાઉની સામગ્રીનો સારાંશ નીચે મુજબ કરી શકાય છે:
કૉંગ્રેસ નેતા રાહુલ ગાંધીએ એક વીડિયો શૅર કરીને મોદી સરકારમાં જવાનોની સ્થિતિને લઈને પ્રશ્ન ઉઠાવ્યો છે.